Probeer GEPF lede om bos lei? | Netwerk24
Probeer GEPF lede om bos lei?
Deur Afgetrede Ekonoom, Kleinmond 13 Maart 2020 05:05
Is daar dalk 'n kenner wat kan help om die korrekte syfer te verskaf? Op die staatsdienspensioenfonds (GEPF) se webblad is 'n verhoging van 3,6% vir staatsdienspensioentrekkers vir 2020 met ingang 1 April aangekondig. Terselfdertyd word in die verklaring genoem dat dit gelykstaande is aan die gemiddelde inflasiekoers van 2019.
'n Paar dae ná die verklaring meld die president van die Reserwebank in 'n toespraak by die Universiteit van die Vrystaat dat die gemiddelde inflasiekoers vir 2019 4,2% was. Watter syfer is nou korrek, of probeer die GEPF sy pensioentrekkers om die bos lei?
Die GEPF is kontraktueel verbind om jaarlikse ver­hogings van minstens 75% van die inflasiekoers aan sy pensioentrekkers toe te staan.
Die 3,6% voldoen wel daaraan, maar hy moet dan nie sy lede mislei deur voor te gee dat dit gelyk aan die vorige jaar se inflasiesyfer is nie, of het hy dalk 'n verskuilde agenda waarvan ons bloot nie weet nie?